Miss Universe 1973

Ang Miss Universe 1973 ay ang ika-22 edisyon ng Miss Universe pageant, na ginanap sa Odeon of Herodes Atticus sa Atenas, Gresya noong Hulyo 21, 1973. Ito ang kauna-unahang edisyon na ginanap sa Europa.

Pagkatapos ng kompetisyon, kinoronahan ni Kerry Anne Wells ng Australya si Margarita Moran ng Pilipinas bilang Miss Universe 1973. Ito ang pangalawang tagumpay ng Pilipinas sa kasaysayan ng kompetisyon. Nagtapos bilang first runner-up si Amanda Jones ng Estados Unidos, habang nagtapos bilang second runner-up si Aina Walle ng Noruwega.

Mga kandidata mula sa 61 bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikapitong pagkakataon, samantalang si Helen O'Connell ang nagbigay ng komentaryo sa buong kompetisyon. Nagtanghal ang mangaawit at pianistang si Gilbert O'Sullivan sa edisyong ito.

Kasaysayan

Lokasyon at petsa ng kompetisyon 
Noong Pebrero 1973, inanunsyo ng mga opisyal ng Pamahalaan ng Porto Riko na tatapusin na nito ang $1 milyong kontrata upang dalhin ang Miss Universe at Miss USA sa pulo hanggang 1976. Ayon sa mga opisyal, ilegal diumano ang kasunduan na ayon sa Pangulo ng Miss Universe na si Harold Glasser ay technical-legal lamang ang kalikasan nito. Ayon kay Glasser, ang tunay na dahilan kung bakit tinapos ng ang kasunduan ay dahil "biktima ng labanang politikal ang mga pageant" at nanatiling malinis ang mga tagataguyod ng pageant sa debate tungkol sa politikal na katayuan ng Porto Riko. Nilagdaan ng administrasyong pro-statehood ni Gov. Luis A. Ferre ang kontrata upang isponsor ang mga pageant, subalit isang administrasyong anti-statehood na pinamumunuan ni Gov. Rafael Hernandez Colon ang umakyat sa puwesto noong Enero 2. Bagamat naghahanap pa ng pagdadausan ng Miss Universe, ang pageant ay gaganapin sa Hulyo 21 ayon kay Glasser. Noong Pebrero 22, nagsampa ng isang damage suit ang Miss Universe Inc. na nagkakahalagang $20 milyon USD laban sa pamahalaan ng Porto Riko para sa pagkakansela nito ng kontrata upang isponsor ang kompetisyon sa loob ng limang taon.

Noong Mayo 10, inanunsyo ng Miss Universe Inc. na ang ika-22 edisyon ay gaganapin sa Atenas mula Hulyo 11 hanggang Hulyo 21. Ayon kay Glasser at Chrysanthos Demetriadis, pangulo ng Greek National Tourist Organization, ang kompetisyon ay isasahimpapawid sa mahigit 30 bansa.

Pagpili ng mga kalahok 
Ang mga kalahok mula sa 61 mga bansa at teritoryo ay napili upang lumahok sa kompetisyon.

Mga unang pagsali, pagbalik, at pag-urong sa kompetisyon 
Unang sumali sa edisyong ito ang bansang Tsipre, at bumalik ang mga bansang Libano, Nikaragwa, Panama, Sri Lanka, at Trinidad at Tobago. Huling sumali noong 1970 ang Ceylon, at noong 1971 ang Libano, Nikaragwa, Panama, at Trinidad at Tobago. Hindi sumali ang mga bansang Bahamas, Ekwador, Irak, Lupangyelo, Peru, at Zaire sa edisyong ito. Hindi sumali si Cyprianna Munnings ng Bahamas upang makasali sa selebrasyon ng paglaya ng kanyang bansa mula sa Reyno Unido. Hindi sumali si Katrin Gisladóttir ng Lupangyelo dahil nagkasakit ito at kinakailangang bumitiw sa kompetisyon. Hindi sumali si Mary Núñez ng Peru dahil hindi siya pinayagan ng pamahalaan ng Peru na sumali dahil ang Miss Universe ay produkto ng "kapitalismong Amerikano" at hindi raw maganda ang ugnayan ng bansa sa Estados Unidos. Hindi sumali ang Ekwador, Irak, at Zaire matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Mga resulta

Mga pagkakalagay

Mga espesyal na parangal

Kompetisyon

Pormat ng kompetisyon 
Tulad noong 1971, 12 mga semifinalist ang napili sa pamamagitan ng paunang kompetisyon at ang mga closed-door interview. Kumalahok sa swimsuit competition at evening gown competition ang 12 mga semfinalist, at kalaunan ay napili ang limang pinalista na sumabak sa final interview. Dahil hindi pinayagan ng Greek Archaeological Society na magparada ang Top 12 sa kanilang damit panglangoy sa Odeon ni Herodes Atticus, ginanap ang swimsuit competition ng edisyong ito sa labas ng teatro.

Komite sa pagpili 

 Edilson Cid Varela – mamamahayag na Brasilenyo
 Earl Wilson – kolumnistang Amerikano
 Lynn Redgrave – aktres na Ingles
 Jean-Pierre Aumont – aktor na Pranses
 Ginger Rogers – Amerikanang aktres
 Walt Frazier – basketbolistang Amerikano
 Manuel Benítez Pérez, El Cordobés – bullfighter na Espanyol
 Horst Buchholz – aktor na Aleman
 Herakles Mathiopoulos – negosyanteng Griyego
 Hanae Mori – taga-disenyong Hapones
 Apasra Hongsakula – Miss Universe 1965 mula sa Taylandiya

Mga kandidata 
61 kandidata ang lumahok para sa titulo.

Mga tala

Mga sanggunian

Panlabas na kawing 

 

1973